text: অ্যাপল এ১২ বায়োনিক হলো অ্যাপল দ্বারা ডিজাইন করা ৬৪-বিট এআরএম-ভিত্তিক সিস্টেম অন চিপ (SoC)। এটি আইফোন এক্সএস, এক্সএস ম্যাক্স, আইফোন এক্সআর এবং আইপ্যাড এয়ার, আইপ্যাড মিনি, আইপ্যাড (২০২০) এর ২০১৯ সালের সংস্করণগুলোতে ব্যবহার করা হয়েছে। অ্যাপলের মতে উচ্চ-পারফরম্যান্স কোর দুটি অ্যাপল এ১১ এর তুলনায় ১৫% দ্রুত ও ৫০% বেশি শক্তি-সাশ্রয়ী, এবং উচ্চ-দক্ষতার চারটি কোর এ১১ এর তুলনায় ৫০% কম শক্তি ব্যবহার করে। ভোক্তা বাজারে প্রকাশিত ৭ ন্যানোমিটার নোডে নির্মিত চিপের মধ্যে এটিই প্রথম।
  
  ডিজাইন 
  অ্যাপল এ১২ বায়োনিক অ্যাপলের ডিজাইন করা একটি ৬৪-বিট হেক্সা-কোর সিপিইউ, যেখানে ARMv8.3-A আর্কিটেকচার বাস্তবায়ন করা হয়েছে। এটিতে ২.৪৯ গিগাহার্জের ভোর্টেক্স নামে দুটি উচ্চ-ক্ষমতাসম্পন্ন (high-performance) কোর এবং টেম্পেস্ট নামে চারটি শক্তি-সাশ্রয়ী (energy-efficient) কোর রয়েছে। ভোর্টেক্স কোরগুলি হলো ৭-প্রশস্ত ডিকোড আউট-অফ-অর্ডার সুপারস্কেলার ডিজাইন, যেখানে টেম্পেস্ট কোরগুলি ৩-প্রশস্ত ডিকোড আউট-এর-অর্ড সুপারস্কেলার ডিজাইন। মিস্ট্রাল কোরগুলির মতো টেম্পেস্ট কোরগুলিও অ্যাপলের এ৬ এর সুইফ্ট কোরগুলির উপর ভিত্তি করে তৈরি।
  
  এছাড়াও এ১২ তে অ্যাপলের ডিজাইন করা চার-কোরের একটি গ্রাফিক্স প্রসেসিং ইউনিট (GPU) সংযুক্ত করা হয়েছে যা এ১১ এর তুলনায় ৫০% দ্রুত গ্রাফিক্স কর্মক্ষমতা সম্পন্ন। এ১২-তে ডেডিকেটেড নিউরাল নেটওয়ার্ক হার্ডওয়্যার অন্তর্ভুক্ত করা হয়েছে যা অ্যাপল "নেক্সট-জেনারেশন নিউরাল ইঞ্জিন" বলে সম্বোধন করছে। এই নিউরাল নেটওয়ার্কটির আটটি কোর রয়েছে এবং প্রতি সেকেন্ডে ৫ ট্রিলিয়ন ৮-বিট অপারেশন করতে পারে।  এ১২ এর নিউরাল ইঞ্জিন এ১১ এর নিউরাল ইঞ্জিনের মতো নয়, একারনে তৃতীয় পক্ষের অ্যাপ্লিকেশনগুলি এটিকে অ্যাক্সেস করতে পারে।
  
  এ১২ চিপটি টিএসএমসি ৭ ন্যানোমিটার ফিনফেট প্রক্রিয়া ব্যবহার করে তৈরি করেছে যা প্রথমবার কোনও ভোগ্য পণ্যে ব্যবহার করা হয়েছিল। এটিতে ৬.৯ বিলিয়ন ট্রানজিস্টর রয়েছে। এ১২ এর ডাই আকার ৮৩.২৭ mm2, যা এ১১ এর চেয়ে ৫% ছোট।
  
  অ্যাপল এ১২ বায়োনিক ব্যবহার করে এমন পণ্য 
  
   আইফোন এক্সএস এবং আইফোন এক্সএস ম্যাক্স
   আইফোন এক্সআর
   আইপ্যাড মিনি (৫ম প্রজন্ম)
   আইপ্যাড এয়ার (২০১৯, ৩য় প্রজন্ম)
   আইপ্যাড (২০২০, ৮ম প্রজন্ম)
  
  আরও দেখুন 
  
   অ্যাপল-ডিজাইন প্রসেসর, অ্যাপলের ডিজাইন করা এআরএম-ভিত্তিক প্রসেসরের পরিসর
   অ্যাপল এ১২এক্স বায়োনিক
   অ্যাপল এ১২জেড বায়োনিক
  
  তথ্যসূুত্র 
  
  বিষয়শ্রেণী:অ্যাপল ইনকর্পোরেটেড মোবাইল প্রসেসর
  বিষয়শ্রেণী:এআরএম আর্কিটেকচার
title: অ্যাপল এ১২